钦定古今图书集成/理学汇编/学行典/第078卷 > 明敖英慎言集训 > 《言贵简》
## 钦定古今图书集成/理学汇编/学行典/第078卷 > 明敖英慎言集训 > 《言贵简》

《程子》曰：“言以简为贵，　德进则言自简。”

《朱子》曰：“觉言语多，便简默。”

辅汉卿曰：“大凡人才信实，则言自简默。”

徐羡之沉密寡言。

《吕许公》沉静寡言。

《吴遵路》谨重寡言胡文定公“恬静寡言。”

英曰：余观《系辞》所谓“吉人” ，程子所谓“德进” ，辅汉卿所谓“信实” ，以至徐之沉密，吕之沉静，吴之谨重，胡之恬静，则言之简者，岂适然哉！